open-index/open-wikipedia-markdown huggingface dataset:
Kognitiv psykologi

**Kognitiv psykologi** viser til oppfatning og tenkning i en vid betydning av disse ordene. En innfallsvinkel er å se kognisjon i lys av informasjon fra sansene. Her blir temaer som oppmerksomhet, persepsjon og hukommelse sentrale temaer. Kognisjon angår også behandling av informasjon som allerede er ervervet, eksempelvis i problemløsning, avgjørelser (beslutninger), resonnering, språk og kommunikasjon.  

Kognisjon er et viktig tema innen psykologien. Historisk har temaer rundt kognisjon vært sentrale både i filosofi og psykologi. Moderne kognitiv psykologi har viktige røtter blant annet fra Gestaltpsykologien. I 1960-årene fikk kognisjonspsykologien et stort oppsving gjennom den såkalte «kognitive revolusjon», der forskere innenfor områder som datateknologi, lingvistikk og nevrovitenskap etablerte en felles plattform med kognisjon som hovedtema. Moderne psykologi ble sterkt preget av denne omveltningen, noe som synes i en rekke bidrag innenfor hukommelseforskning, språk, tenkning, emosjonspsykologi, sosialpsykologi og sosial kognisjon, og så videre. Kognitiv psykologi, sammen med andre informasjonsvitenskaper, inngår i et forskningsfelt kalt kognisjonsvitenskap («cognitive science»).  

Viktige nabodisipliner er kognitiv nevropsykologi, kognitiv nevrovitenskap, nevrovitenskap, lingvistikk og sosialpsykologi.

## Sentrale temaer innenfor kognitiv psykologi
Blant temaer som studeres innenfor dette fagfeltet er     
* Persepsjon, bevissthet, oppmerksomhet, korttidshukommelse og arbeidshukommelse     
* Ulike former for personlig hukommelse, så som personlige minner, episodisk hukommelse og lærte ferdigheter     
* Hukommelse for kunnskap (deklarativ hukommelse)     
* Læring og problemløsning     
* Tenkning, vurderinger, intuitive vurderinger og slutninger, og slagsider («bias») i kognisjon     
* Språk og språkutvikling, og kommunikasjon 
Kognitiv psykologi er ikke det samme som kognitiv terapi. Kognitiv terapi er i all hovedsak utviklet helt uavhengig av kognitiv psykologi, som ikke befatter seg med psykisk lidelse, men med grunnleggende psykiske funksjoner hos normaltfungerende.

## Se også
* Psykologi
* Kognitiv nevropsykologi
* Stroop-effekt
* Kroppslig situert kognisjon

## Kilder
*
Farrukh Abbas Chaudhry

**Farrukh Abbas Chaudhry** (født 22. juni 1969 i Punjab, Pakistan) er en norsk lege og professor i medisin.

## Biografi
Chaudhry og hans familie flyttet til Oslo fra storbyen Lahore i Pakistan desember 1975. Foreldrene ønsket at Chaudhry og hans søsken skulle få god utdanning, og farens ønsket spesielt at Chaudhry ble øyelege grunnet forhold i Pakistan. Chaudhrys interesse for vitenskapelig forskning ble vekket av biografiene til blant annet Louis Pasteur og Thomas Edison. 

Han er utdannet lege ved Universitetet i Oslo og jobber som forsker ved Bioteknologisenteret i Oslo, hvor han leder en egen forskergruppe på ca. ti personer.

Chaudhry har karrierestipend fra Norges forskningsråd (2001–2006). Chaudhry forsker på signaloverføringer i nervekoblinger (synapser) og fikk i 2002 dr.med. fra Anatomisk institutt (UiO) for avhandlingen *Amino acid transporters at the synapse* som omhandler  transportproteiner i sentralnervesystemet. Tidligere tilbrakte han tre år ved University of California San Francisco med den anerkjente professor Robert H. Edwards, der han begynte arbeidet med å identifisere og karakterisere flere medlemmer av en familie av nye aminosyretransportører. Disse proteinene var nøkkelen til å forstå hvordan glutamin transporteres til nerveceller, og dermed er Chaudhry også opphavsmannen til et nytt forskningsfelt.

Chaudhry har publisert vitenskapelige artikler i en rekke internasjonalt anerkjente journaler, deriblant *Neuron*, *Cell* og *[[Science]]*. I 2006 ble han utnevnt til professor.

## Priser og hedersbevisninger
* 2021: tildelt "Gleditschprisen"
* 2009: innvalgt i Det Norske Videnskaps-Akademi
*2007: kåret til Young Excellent Scientist (Yngre Fremragende Forsker)
*2006: tildelt Anders Jahres medisinske pris for yngre forskere
*2003: tildelt Young Investigators Award
*2002: tildelt H.M. Kongens gullmedalje for beste doktorgradsarbeid

## Referanser


## Eksterne lenker

* 
*  Farrukh Abbas Chaudhry profil hos Universitetet i Oslo
Frank Stenton

**Frank Merry Stenton** (født 17. mai 1880, død 15. september 1967) var en britisk historiker som var spesialisert på angelsaksiske England, og president av Royal Historical Society (1937-1945). Hans store verk var *Anglo-Saxon England*, et bind innenfor bokserien *Oxford History of England*, første gang utgitt i 1943, og generelt anerkjent som et banebrytende verk i samtiden. Han foreleste ved de offentlige Ford-forelesningene i britisk historie (oppkalt etter James Ford) ved Universitetet i Oxford i 1929.

## Liv og virke
Stenton hadde sin akademiske utdannelse ved Keble College ved Universitetet i Oxford og ble valgt til æresmedlem i 1947. Han ble adlet i 1948 som *[[Knight Bachelor]]*. og mottok *akkolade* (ridderslag) fra kong Georg VI ved Buckingham Palace den 10. februar 1948.

Stenton var professor i historie ved Universitetet i Reading (1926-1946), og deretter universitetets visekansler (1946-1950). I løpet av Stentons periode som visekansler ledet han universitetets kjøp av Whiteknights Park som opprettet et nytt campus som gjorde det mulig for universitetets ekspansjon i de senere tiår. I november 2008 ble det annonsert at et nytt studentkvarter som skulle bygges på campus ville bli kalt Stenton Hall til hans ære.

Hans konge, Doris Mary Stenton (1894–1971), historiker i egen rett, skrev et forord til den tredje utgaven av *Anglo-Saxon England*, utgitt etter hans død, og redigerte *Preparatory to Anglo-Saxon England Being the Collected Papers of Frank Merry Stenton*, utgitt i 1970.

Stentons etterlatt papirer, sammen med de til hans kong lady Doris Stenton, deres bibliotek, og hans myntsamling, er i dag en del av de spesille samlingene ved Universitetet i Reading.

## Bibliografi (utvalg)
* Verker av eller om Frank Stenton hos *Internet Archive*
* Stenton, F. M. (1943): *Anglo-Saxon England*, 3. utg. 1971 (opptrykket minst seks ganger siden), Oxford.
* Stenton, F. M. (1920): «The Danes in England» i: *History*, **5**, s. 173–177. doi: 10.1111/j.1468-229X.1920.tb01326.x
* Stenton, F. M. (1920): ''Documents illustrative of the social and economic history of the Danelaw, from various collections''

## Referanser


## Eksterne lenker
* Et maleri av sir Frank Stenton, malt 1948?
* Stenton Papers
* Stenton Library
* Stenton Coin Collection
Julie Delpy

**Julie Delpy** (født 21. desember 1969 i Paris) er en fransk-amerikansk skuespiller, filmregissør og musiker. Hennes foreldre er skuespillerne Albert Delpy og Marie Pillet. Hun flyttet til New York i 1990, og er mest for sine roller i amerikanske spillefilmer.

## Diskografi
* *Julie Delpy* (2003)

Alle sangene på dette albumet er på engelsk, med unntak av «Je t'aime tant». Denne sangen, samt «A Waltz for a Night» og «An Ocean Apart», er med i filmen *[[Before Sunset]]* fra 2004.

## Filmografi
* *[[Détective]]* (1985)
* *[[Europa Europa]]* (1991)
* *[[Blå (film)|Blå]]* (1993)
* *[[Hvit (film)|Hvit]]* (1993)
* *[[Rød (film)|Rød]]* (1994)
* *[[Before Sunrise]] (1995)
* *An American Werewolf in Paris* (1997)
* *Before Sunset* (2004)
* *Broken Flowers'' (2005)

## Referanser


## Eksterne lenker
* 
* 
* 
*
Gyda Sveinsdatter

**Gyda Sveinsdatter** (født ca. 980, død ukjent) var datter av kong Svein Tjugeskjegg av Danmark og hans hustru Gunhild av Polen. 

Gyda ble gift med nordmannen Eirik Håkonsson, Ladejarl i Trøndelag, sønn av Håkon jarl, en gang mellom 996 og 999. Året etter bryllupet født hun ham sønnen Håkon Eiriksson. Det kan hende de fikk flere barn, men kongesagaene nevner dem ikke. Etter at Eirik Håkonsson fikk kong Olav Tryggvason drept i slaget ved Svolder i 1000 fulgte hun antagelig sin mann til Norge og var i prinsippet Norges dronning, men kongesagaene forteller ikke mer om hennes videre skjebne.

## Referanser
Gusty Spence

**Augustus «Gusty» Spence** (født 28. juni 1933 i Belfast i Nord-Irland, død 24. september 2011 samme sted) var et tidligere medlem og første leder av Ulster Volunteer Force (UVF), og en ledende lojalistisk politiker i Nord-Irland. 

## Liv og virke
Spence ble født i Shankillområdet i Belfast. han var sønn av William Edward Spence, som var fra Whitehaven i England, og oppdratt i Tiger's Bay-området i det nordlige Belfast før han flyttet til Shankill. Som ung mann hadde han en rekke småjobber i området, inntil han i 1957 gikk inn i British Army, i Royal Ulster Rifles. Han var der inntil 1961, da han ble dimittert av helseårsaker. 

### Ulster Volunteer Force
Han kom inn i UVF ikke lenge etter grunnleggelsen i 1966, og ble valg til organisasjonens første leder. Året etter ble han dømt til livsvarig fengsel for mord, og i Maze fengsel ble han kommandant for UVF-fangene. 

I 1977 brøt han med UVF, og begynte å arbeide for forsoning. Han lærte seg flytende irsk gælisk mens han satt inne, et språk som av lojalister knyttes til irsk nasjonalisme.

### Politiker
I 1984 ble han løslatt, og han ble raskt et ledende medlem av Progressive Unionist Party (PUP) og en sentral person i den gryende fredsprosessen. Han ble i 1994 bedt av Combined Loyalist Military Command (CLMC) om å lese opp annonseringen av deres våpenhvile, og i tiden etter var han med på arbeidet som førte til Belfastavtalen. Spence var en av de som jobbet hardest med å få lojalister til å akseptere avtalen. 

Pr. 2006 var han fortsatt medlem av PUP som samfunnsarbeider i Shankillområdet, men på grunn av høy alder ikke lenger aktiv politiker. Han sdøde i 2011.

## Referanser


## Kilder

* Roy Garland, *Gusty Spence*, Blackstaff Press, Belfast 2001
Ulster Protestant Volunteers

**Ulster Protestant Volunteers** (**UVP**) var en lojalistisk paramilitær organisasjon i Nord-Irland. Den motto var «For Gud og Ulster».

UVP ble opprettet mot slutten av 1960-årene, spesifikt for å hindre at Nord-Irlands regjeringssjef Terence O'Neill skulle innføre reformer i styresettet i provinsen. Organisasjonens kontrollerende organ var Ulster Constitution Defence Committee (UCDC), som ble opprettet av Ian Paisley i 1966. 

For å oppnå sitt mål startet UPV en bombekampanje for å destabilisere Nord-Irland og dermed svekke regjeringen. Den tok også del i motdemonstrasjonene Paisley organiserte rettet mot Northern Ireland Civil Rights Associations marsjer; voldsbruken under disse demonstrasjonene bidro sterkt til at konflikten i Nord-Irland blusset opp. 

Flere aksjoner ble utført i samarbeid med Ulster Volunteer Force, og det var en viss overlapping i medlemsmassen. 

## Kilder

* Peter Taylor, *Loyalists*, London 1999, ISBN 0-7475-4519-7
Gloucester (andre betydninger)

**Gloucester** har flere betydninger:

## Steder
### USA
* Gloucester County i New Jersey 
* Gloucester County i Virginia
* Gloucester (Massachusetts)

### Canada
* Gloucester County i New Brunswick
Tord Sjåreksson

**Tord Sjåreksson** (norrønt *Þórðr Sjáreksson*) var en islandsk skald fra slutten av 900-tallet og tidlig på 1000-tallet. *[[Skáldatal]]* regner Tord som en av hirdskaldene til både jarlen Eirik Håkonsson og kong Olav Haraldsson.

Hans forfatterskap byr på utfordringer, ettersom personene og hendelsene som minnes i diktene hans spenner over omtrent sekstifem år, fra ca. 961 (Þórdr) til ca. 1026 (Róðdr). Det må derfor antas enten at han levde uvanlig lenge, eller at noen av diktene ble komponert lenge etter hendelsene. 

Finnur Jónsson omtaler hans diktning som: *«Som dikter regnes Þórðr blant de dyktigere. Når det gjelder omskrivningene – deres lengde og gammeldagse kjernepreg – står han nærmere dikterne fra 900-tallet. Det finnes en poetisk stemning og kraft i hans vers som for eksempel ikke finnes hos Þórarinn loftunga.»*

## Om Tord
I *[[Den større saga om Olav Tryggvason]]* (*Óláfs saga Tryggvasonar en mesta*) finnes en mindre anekdote fortalt om Tord. I den tiden da Olav Haraldsson styrte i Norge reiste Tord til Det hellige land for å besøke Jerusalem. På vegen møter han i Syria en høy og mystisk mann som snakker til ham på norrønt talemål og ber ham om å snu for vegen videre er ikke trygg. Den fremmende spør Tord om han kjenner Hjalte Skeggjasson, og Tord forteller at han er i slekt med denne via ekteskap. Den fremmede ber da Tord om gi sin hilsen til Hjalte, og fortelle ham om denne hendelsen for Hjalte vil da forså hvem han er. Tord gjør som han er blitt bedt om, og gir den fremmedes hilsener til Hjalte når han kommer hjem. Hjalte sier da at den fremmede må ha vært Olav Tryggvason som fortsatt gikk rundt på jorden lenge etter at han tapte slaget ved Svolder.

I enkelte håndskrifter omtales Þórðr som Svartsson eller svartaskáld, trolig som følge av en feillesning av etternavnet hans. 

## Kvadene
Dikt av Tord er sitert både i Heimskringla og i Fagerskinna, og disse er kjent: 
* **[[Dråpa om Torolf Skolmsson]]** Fire vers er bevart.
* **Flokkr om Kløng Brusesson** Kløng var trolig en norsk høvding.
* **Rodudråpa**  Det er ei arvedråpa om Olav Haraldsson, bare ett vers er bevart. «Rodudråpa» betyr «krusifiks-dråpa». Det er også omtalt som «kors-diktet». Teksten kan vise til slaget ved Helgeå omkring september i 1026.
* **Fragmenter** Fragmenter av fire vers er bevart.

## Referanser


## Eksterne lenker
* Finnur Jónsson, ''Den oldnorske og oldislandske litteraturs historie'', kap. om Þórðr Sjáreksson på nettstedet heimskringla.no Besøkt 29.12.2015
* Tord Sjårekssons dikt på norrønt på Scaldic Poetry Besøkt 29.12.2015

## Litteratur
* Eysteinn Björnsson (2002): *Index of Old Norse/Icelandic Skaldic Poetry*. Publisert på nettet ved: skindex.html. Se spesielt «Þórðr Sjáreksson» ved thsjar.html som har flere ulike utgaver tilgjengelig.
Billy Wright

**Billy Wright** er navnet til flere personer:

* Billy Wright (1924–1994), engelsk fotballspiller
* Billy Wright (1960), nordirsk leder for Loyalist Volunteer Force
Benjamin Mikfeld

**Benjamin Mikfeld** (født 16. oktober 1972 i Lennestadt) er en tysk politiker (SPD). Han var leder for SPDs ungdomsorganisasjon, Jusos, fra 1999 til 2001.

## Referanser
Peter Corterier

**Peter Corterier** (født 19. juni 1936 i Karlsruhe, død 22. februar 2017) var en tysk politiker (SPD). Han var statsminister i Auswärtiges Amt (dvs. statssekretær i utenriksministeriet) fra 1981 til 1982.

Fra 1967 til 1969 var han leder for SPDs ungdomsorganisasjon, Jusos. Han er utdannet jurist, og tok doktorgraden i 1972 med avhandlingen *Der Reichstag : Seine Kompetenzen und sein Verfahren in der 2. Hälfte des 18. Jahrhunderts*.

Han var medlem av Forbundsdagen fra 1969 til 1983, og rykket opp igjen som fast representant i 1984 og satt i parlamentet frem til 1987.

Fra 1973 til 1977 var Corterier også medlem av Europaparlamentet.

## Referanser


## Eksterne lenker
* 
* 
*
Trinity

**Trinity** er det engelske ordet for 'treenighet'. Navnet er brukt om en rekke kirker, kalt Trinity Church eller Holy Trinity Church. Det kan også vise til:

* Trinityprøvesprengningen, den første atomvåpenprøvesprengningen

**Flere geografiske enheter:**

I Canada:
* Trinity (Newfoundland og Labrador)

I Storbritannia:
* Trinity (Angus)
* Trinity (Devon)
* Trinity (Edinburgh)
* Trinity (Jersey)

I USA:
* Trinity (Alabama)
* Trinity (Florida)
* Trinity (Mississippi)
* Trinity (Nord-Carolina)
* Trinity (Texas)
* Trinity County (Texas)
* Trinity County (California)
* Trinity (elv i Texas)
* Trinity (elv i California)
** Trinity-demningen

På Antarktis:
* Trinityhalvøya

**Flere institusjoner:**
* Universiteter og institutter:
** Trinity College (Cambridge)
** Trinity College (Dublin)
** Trinity College (Oxford)
** Trinity University (Texas)
** Trinity University of Asia
** Trinity International University
** Trinity Washington University
** Trinity Western University
** University of Trinity College
B.D. Wong

**Bradley Darryl Wong** (født 24. oktober 1960 i San Francisco i California) er en kinesisk&ndash;amerikansk skuespiller, som har hatt roller i *[[All American Girl]]*, *[[Oz]]* og *[[Jurassic Park (film)|Jurassic Park]]*. Har har også hatt gjesteopptredener i *[[The X-Files]]* og *[[Sesame Street]]*. Wong debuterte på Broadway i stykket *M. Butterfly*, og for den rollen er han bemerkelsesverdig for å være den eneste skuespilleren som har mottatt både en Tony Award, en Drama Desk Award, en Outer Critics Circle Award, en Clarence Derwent Award og en Theatre World Award for den samme opptredenen. Wong er åpent homofil.

## Personlig liv
Wong ble født i San Francisco i California som Bradley Darryl Wong, og gikk på Abraham Lincoln high school før han ble uteksaminert fra San Francisco State University.

## Filmografi

## Referanser


## Eksterne lenker
* 
*
Liste over fylker i Kansas

**Liste over fylker i Kansas**. Den amerikanske delstaten Kansas består av 105 fylker. Kansas er den eneste delstaten som har en forkortelse på to bokstaverer for fylkene.

## Referanser
Verneplan IV for vassdrag

**Verneplan IV for vassdrag** er den siste av fire verneplaner for vassdrag. I Verneplan IV ble i første rekke de mest kontroversielle vassdragene fra tidligere verneplaner trukket inn i verneplanarbeidet. Etter relativt omfattende tilleggsundersøkelser kom det nye kontaktutvalget, Mellquistutvalget, med sin rapport i 1991 med forslag om vern av flere store og kontroversielle vassdrag, vern av en rekke kystvassdrag, og forslag til mulige forvaltningsstrategier for de vernede vassdragene. På denne bakgrunn vedtok Stortinget i 1993 Verneplan IV, med vern av 130 nye vassdrag.

## Vernede vassdrag
Under følger en fylkesvis liste over vassdrag som ble vernet under Verneplan IV for vassdrag.

### [[Østfold]]
* Enningdalselva

### [[Hedmark]]
* Auståa
* Unsetåa
* Tegninga
* Vangrøfta
* Rotna

### [[Oppland]]
* Tromsa
* Finna
* Bøvra
* Skjøli
* Ostri
* Tundra
* Etna

### [[Buskerud]]
* Hivjuåni
* Grytå
* Sokna
* Sørkjeåi
* Rolv
* Gvetaåi

### [[Telemark]]
* Rusåi
* Klevastølåi
* Skjerva
* Kjøllbrønnselva
* Gautefallelva
* Kilåi
* Songedalsåi

### [[Aust-Agder]]
* Gjevingelv
* Molandsvassdraget
* Lillelv
* Grimeelva
* Ånavassdraget
* Tovdalsvassdraget

### [[Vest-Agder]]
* Søgneelva
* Lona
* Nesheimvassdraget

### [[Rogaland]]
* Frafjordelva
* Espedalselva
* Norddalsåna
* Hålandselva
* Hamrabøåna
* Hustveitelva
* Haugevassdraget

### [[Hordaland]]
* Etnevassdraget
* Mosneselva
* Røydlandselva
* Hattebergvassdraget
* Æneselva
* Furebergselva
* Bjotveitelvi
* Erdalsvassdraget
* Døgro
* Femangerelva

### [[Sogn og Fjordane]]
* Dingja
* Dyrdalselvi
* Nisedalselvi
* Kolarselvi
* Sogndalselvi
* Tenndalselvi
* Engevikvassdraget
* Storelva (Storaker)
* Guddalsvassdraget
* Gaularvassdraget
* Solheimsvassdraget
* Vingelva
* Ryggelva
* Strynevassdraget
* Loenvassdraget
* Rimstadvassdraget
* Dalsbøvassdraget

### [[Møre og Romsdal]]
* Stigedalselva
* Bygdaelva
* Geirangelva
* Vesteråselva
* Norddalsvassdraget
* Solnørelva
* Hjelsteinelva
* Rauma
* Visa
* Osvassdraget
* Todalselva
* Fuglevågvassdraget
* Gjelavassdraget

### [[Sør-Trøndelag]]
* Hitterelva
* Håelva
* Øvre Glomma
* Åstelva

### [[Nord-Trøndelag]]
* Årgårdsvassdraget
* Sanddøla
* Luru
* Rekarvasselva
* Salsvassdraget
* Rennselelva

### [[Nordland]]
* Lomsdalsvassdraget
* Indre Visten
* Svenningdalselv
* Hestadelva
* Helgåga
* Flostrandvassdraget
* Stuvlandselva
* Gjervalelva
* Skauvollelva
* Saltdalsvassdraget
* Botnelva
* Groelva
* Sagelva
* Lappvasselva
* Lommerelva
* Hasselbakkelva
* Varpavassdraget
* Mannfjordelva
* Kjeldelva
* Rånaelva
* Heggedalselva
* Vestpollen vassdrag
* Fiskebølvassdraget
* Urdvassdraget
* Bøvassdraget
* Åvassdraget
* Sørvågvassdraget
* Alsvågvassdraget
* Nordsandvassdraget
* Åelva

### [[Troms]]
* Sørdalselva
* Jægerelva
* Botnelva
* Kvalvikelva
* Nord-Rekvikelva
* Skalsaelva

### [[Finnmark]]
* Fjorddalsvassdraget
* Mattiselva
* Melkeelva
* Risfjordelva
* Trollfjordelva

## Kilder
* St.prp. nr. 118 (1991–1992) verneplan IV for vassdrag

## Eksterne lenker
* Miljøstatus i Norge: Vernede vassdrag 
* Liste over vernede vassdrag fra NVE
Liste over fylker i Kentucky

**Liste over fylker i Kentucky**. Den amerikanske delstaten Kentucky består av 120 fylker. Det er bare Texas (254) og Georgia (159) som har fler fylker

## Referanser
UBS

**UBS** er en sveitsisk bank og et finansselskap med hovedsete i Zürich og Basel, som spesielt er aktivt innenfor formuesforvaltning, investering og børsmegling. UBS er verdens største formuesforvalter. Banken oppstod i 1998 gjennom fusjonen av bankene *Schweizerische Bankgesellschaft* i Zürich og *Schweizerischer Bankverein* i Basel. Bankens forgjengere ble etablert på midten av 1800-tallet, og har gjennom sin historie overtatt og fusjonert med en rekke andre banker. UBS var opprinnelig en forkortelse for *Union Bank of Switzerland.

I januar 1997 kom en ung nattevakt, Christoph Meili, over noen gamle protokoller som UBS hadde lagt til makulering. Han kikket i dem og oppdaget at det dreide seg om [[jødisk]]e formuer fra [[Nazi-Tyskland]] som banken var i ferd med å tilegne seg, fordi familien til de jødiske kontoinnehaverne var utslettet. Det var nettopp fattet en lov som kriminaliserte ødeleggelse av bevismateriale for oppgjøret etter [[andre verdenskrig]], så Meili tok med seg noe av materialet til et jødisk kultursenter i byen. UBS hevdet at det var snakk om «en beklagelig feiltakelse», men innrømmet å ha makulert mengder av dokumenter før Meilis avsløring. Materialet var angivelig gjennomsett av en historiker på huset, som ifølge bankens talsperson hadde funnet at papirene var uten betydning for den pågående debatten om [[holocaust]]. Historikeren som ikke hadde noen oversikt over hva som var makulert, skal ha blitt [[suspensjon|suspendert]]. Ifølge UBS tilhørte materialet *Eidgenoessische Bank* som en gang var blant de største bankene i Sveits, i utstrakt samarbeid med Nazi-Tyskland. Da [[det tredje rike]] gikk under, kollapset også banken som ble overtatt av UBS i 1945.

Meilis [[varsling]] bidro til å påskynde rettsprosessene rundt erstatning for jødiske tap i nazi-tiden. Men for Meili og familien hans fikk saken alvorlige konsekvenser. Han ble oppsagt fra vaktselskapet med virkning fra 30. april 1997, og sveitsisk politi etterforsket ham for brudd på [[taushetsplikt]]en, selv om UBS senere droppet anmeldelsen. Men familie og venner sluttet å hilse på ham, og han mottok drapstrusler. Meili er den første sveitsiske [[statsborger]] som har fått [[politisk asyl]] i USA. I 1998 gikk UBS og *Credit Suisse* med på betale $ 1,4 milliard til holocaust-overlevende og deres familier. Han vendte siden tilbake til hjemlandet,<Ref>[https://www.reuters.com/article/idUSKBN1L21BI/ Michael Shields: «Watchman who saved Holocaust-era records relives Swiss ordeal»,] [[Reuters]] 17. august 2018</ref> og har fortalt sin historie som i 2018 ble vist i [[dokumentarfilm]]en *Die Affäre Meili*.

I 2007 hadde banken  ansatte i 50 land. Over  av dem arbeidet i Amerika.

I 2022 kom den sveitsiske banken *Credit Suisse* i økonomiske vanskeligheter. Den [[Forbundsrådet (Sveits)|sveitsiske regjeringen]] forhandlet frem en løsning der UBS overtar hele *Credit Suisse''.

## Referanser


## Eksterne lenker
*
Vajas

**Vajas** (norsk betydning *ekko*) er en norsk musikkgruppe/et norsk band med Kristin Mellem på fiolin og vokal, Nils Johansen på gitarer og synthesizere (fra Bel Canto) og Ánde Somby på vokal og joik. De hadde sin debut ved Nana Urfolksdager 2003, og har siden turnert internasjonalt, her til lands bl.a. på  2004. I oktober 2006 slapp «Vajas» sitt første album «Sacred stone».

Medlemmene har vidt forskjellig bakgrunn.

Kristin Mellem er en klassisk skolert fiolinist med en rekke musikkprosjekter på samvittigheten, både som komponist og utøver. Hun har skrevet musikk både for mindre besetninger og for fullt orkester.

Ánde Somby er både en tradisjonell og en høyst utradisjonell samisk joiker og med lang fartstid som utøver av tradisjonell samisk musikk. Somby har også doktorgrad i juss og er en aktivt opptatt akademiker.

Nils Johansen er musiker, komponist og multiinstrumentalist og ved siden av «Vajas» er han fortsatt medlem av sitt opprinnelige band Bel Canto. Johansen har også skrevet musikk for film, fjernsyn og for orkestre og han komponerte blant annet åpningsmusikken for Kringkastingsorkestret da NRKs radiokanal P3 ble startet.

## Utgivelser
* 2006 *Sacred Stone*, Vaj AS/Musikkoperatørene, 11 spor

## Eksterne lenker
* 
*
Liste over fylker i Missouri

**Liste over fylker i Missouri**. Den amerikanske delstaten Missouri består av 114 fylker.

* Adair County
* Andrew County
* Atchison County
* Audrain County
* Barry County
* Barton County
* Bates County
* Benton County
* Bollinger County
* Boone County
* Buchanan County
* Butler County
* Caldwell County
* Callaway County
* Camden County
* Cape Girardeau County
* Carroll County
* Carter County
* Cass County
* Cedar County
* Chariton County
* Christian County
* Clark County
* Clay County
* Clinton County
* Cole County
* Cooper County
* Crawford County
* Dade County
* Dallas County
* Daviess County
* DeKalb County
* Dent County
* Douglas County
* Dunklin County
* Franklin County
* Gasconade County
* Gentry County
* Greene County
* Grundy County
* Harrison County
* Henry County
* Hickory County
* Holt County
* Howard County
* Howell County
* Iron County
* Jackson County
* Jasper County
* Jefferson County
* Johnson County
* Knox County
* Laclede County
* Lafayette County
* Lawrence County
* Lewis County
* Lincoln County
* Linn County
* Livingston County
* Macon County
* Madison County
* Maries County
* Marion County
* McDonald County
* Mercer County
* Miller County
* Mississippi County
* Moniteau County
* Monroe County
* Montgomery County
* Morgan County
* New Madrid County
* Newton County
* Nodaway County
* Oregon County
* Osage County
* Ozark County
* Pemiscot County
* Perry County
* Pettis County
* Phelps County
* Pike County
* Platte County
* Polk County
* Pulaski County
* Putnam County
* Ralls County
* Randolph County
* Ray County
* Reynolds County
* Ripley County
* Saline County
* Schuyler County
* Scotland County
* Scott County
* Shannon County
* Shelby County
* St. Charles County
* St. Clair County
* St. Francois County
* St. Louis County
* St. Louis City
* Ste. Genevieve County
* Stoddard County
* Stone County
* Sullivan County
* Taney County
* Texas County
* Vernon County
* Warren County
* Washington County
* Wayne County
* Webster County
* Worth County
* Wright County

## Referanser
Jøkulkyrkja

**Jøkulkyrkja** (3148 moh.) er det høyeste fjellet i Dronning Maud Land i Antarktis. Fjellet er det høyeste på norsk territorium dersom kravene i Antarktis inkluderes. Fjellet ligger i den østre delen av Mühlig-Hofmannfjella i Fimbulheimen. Jøkulkyrkja beskrives som bredt, og med toppen kledd i is og snø. Flere markerte rygger strekker seg ut fra fjellet, og danner blant annet de isfylte dalene Katedralen og Kapellet.

Jøkulkyrkja ble kartlagt og navnsatt av den norske antarktisekspedisjonen 1956–60. Det ble besteget for første gang i januar 1994 av 13 fjellklatrere ledet av Ivar Tollefsen, som navnga det **Kong Olavs fjell**. Dette navnet er ikke godkjent av Norsk Polarinstitutt, som er norsk navnemyndighet i Antarktis. Første kvinne på toppen var Merete Asak i november 2010. Hun var da på en langtur i området sammen med Lars Nøring.

## Referanser


## Litteratur
* Ivar Tollefsen (1994) *Dronning Maud Land*. Ill. av Vebjørn Sand.
Belmont County (Ohio)

**Belmont County** er et fylke i den amerikanske delstaten Ohio. Det ligger i øst i staten og det grenser mot Harrison County i nord, Jefferson County i nordøst, Monroe County i sør Noble County i sørvest og mot Guernsey County i vest. Det har også grense mot delstaten Vest-Virginia i øst.

Belmont Countys totale areal er  km² hvorav 10 km² er vann. I 2000 hadde fylket  innbyggere og administrasjonssenteret ligger i byen St. Clairsville.

Fylket ble opprettet 7. september 1801 i Nordvest-territoriet ved utskilles av områder fra Jefferson County og Washington County og fikk fulle rettigheter 1. mars 1815. Belmont County har fått sitt navn etter det franske ordet for *vakkert fjell*. 

## Referanser


## Eksterne lenker
*
Jefferson County (Ohio)

**Jefferson County** er et fylke i den amerikanske delstaten Ohio. Det ligger i øst i staten og det grenser mot Columbiana County i nord Belmont County i sør Harrison County i sørvest, Carroll County i nordvest. Det har også grense mot delstaten Vest-Virginia i øst.

Jefferson Countys totale areal er 1&nbsp;064 km² hvorav 3 km² er vann. I 2000 hadde fylket 73&nbsp;894 innbyggere og administrasjonssenteret ligger i byen Steubenville.

Fylket ble grunnlagt i 1797 og er oppkalt etter visepresident Thomas Jefferson som senere ble USAs tredje president. 
## Eksterne lenker
*
Mo Fjernvarme

**Mo Fjernvarme** er et energiselskap i Mo i Rana som produserer, selger og distribuerer fjernvarme. Selskapet ble etablert av industrikonsernet Mo industripark og 
Helgeland Kraft i 1999, og er Norges tredje største fjernvarmeselskap.

Fjernvarmen distribueres og selges til større offentlige og private bygg i Mo i Rana, samt varmer opp gågaten, enkelte fortau, hovedveien i sentrum, svømme- og idrettshaller og fotballbaner. Bedriftens varmeleveranser tilsvarer det årlige varmebehovet til om lag  eneboliger. Grunnlaget for fjernvarmeproduksjonen er overskuddsenergi/spillvarme fra prosessindustri i Mo industripark.

Innenfor selskapets konsesjonsområde har Rana kommune innført tilknytningsplikt, som pålegger utbyggere av bygg over  kvadratmeter å tilknytte seg fjernvarmeanlegget. Rana kommune tildelte kommunens Miljøvernpris til Mo Fjernvarme i 2006.

I 2014 produserte Mo Fjernvarme 75,2 GWh fjernvarme. Andelen gjenvunnet energi var hele 99,1 %.

## Kilder
* Mo Fjernvarme, Om oss

## Referanser
Columbiana County

**Columbiana County** er et fylke i den amerikanske delstaten Ohio. Det ligger i øst i staten og det grenser mot Mahoning County i nord, Jefferson County i sør, Carroll County i sørvest og mot Stark County i vest. Det har også grense mot delstatene Vest-Virginia og Pennsylvania i øst.

Columbiana Countys totale areal er 1&nbsp;379 km² hvorav 7 km² er vann. I 2000 hadde fylket 112&nbsp;075 innbyggere og administrasjonssenteret ligger i byen Lisbon.

Fylket ble grunnlagt 1. mai 1803 etter utskillelse av områder fra Jefferson County og Washington County. Columbiana County er oppkalt etter sjøfareren Christofer Columbus. 

## Referanser


## Eksterne lenker
*
Mahoning County

**Mahoning County** er et fylke i den amerikanske delstaten Ohio. Det ligger i nordøst i staten og det grenser mot Trumbull County i nord, Columbiana County i sør, Stark County i sørvest og mot Portage County i nordvest. Det har også grense mot delstaten Pennsylvania i øst.

Mahoning Countys totale areal er 1&nbsp;097 km² hvorav 21 km² er vann. I 2000 hadde fylket 257&nbsp;555 innbyggere og administrasjonssenteret ligger i byen Youngstown.

Fylket ble grunnlagt 1. mars 1846 og har fått sitt navn etter et indiansk ord som betyr *saltslikk*. 

## Referanser


## Eksterne lenker
*
Max Aitken

**William Maxwell «Max» Aitken**, 1. baron Beaverbrook, (1879–1964) var en canadisk-britisk forretningsmann og politiker. Aitken ble adlet i 1917.

## Liv og virke
### Avismagnat
Aitken ga ut sin første avis 13 år gammel. Etter å ha arbeidet innen finans og gjort sin første formue i Canada flyttet Aitken til Storbritannia hvor han raskt ekspanderte videre, spesielt innen aviser. 

Beaverbrook ble en meget betydningsfull avismann og eier av *[[Daily Express]]*, *[[Sunday Express]]* og *[[Evening Standard]]*. Han frisket opp sine aviser og fikk derved et overtak over sine konkurrenter og salget økte dramatisk.

Ved sitt presseimperium ble Aitken meget innflytelsesrik. Dette viste seg for eksempel i krisen i 1936, da hans aviser brettet ut enkletheter om kong Edward VIIIs forhold til den skilte amerikanerinnen Wallis Simpson, og beskrev kongens kontakter med det nazistiske Tyskland. Han ble kjent med Toto Koopman og introduserte henne i Londons *High Society*. Koopman var tidens mest kjente modell.

### Politiker
Etter utbruddet av andre verdenskrig ble Aitken med i regjeringen fra 1940. Han ble da først minister for flyproduksjonen. Som krigsmateriellminister 1941-1944 fortsatte han sin innsats som ubyråkratisk pådriver innen industrien. Etter at Sovjetunionen i 1941 ble med i krigen besøkte Beaverbrook Moskva. Under størstedelen av krigen var han medlem av krigskabinettet og Winston Churchills betrodde. Han var Churchills rådgiver i samband med det konservative partis valgkamp i de første alminnelige valg etter krigsslutt i 1945.

## Verker
Blant hans skrifter kan nevnes *Canada in Flanders* (2 bind, 1916-17), *Success* (1921), *Politicians and the press* (1925), og *Politicians and the War* (1928).

## Referanser


## Litteratur
* A. J. P. Taylor: *Beaverbrook*, London 1972

## Eksterne lenker
* 
* 
* National Film Board of Canada, biografi (engelsk)
* Ontario Plaques – Lord Beaverbrook (engelsk)
* Sir Max Aitken museum (engelsk)
* Max Aitken og første verdenskrig (engelsk)
Dråpebiller

* *Scaphidium*
* *Scaphisoma*

**Dråpebiller** (Scaphidiinae) er en liten gruppe av biller som lever av og på sopp. De ble tidligere regnet som en egen familie, Scaphidiidae, men nyere fylogenetisk forskning tyder på at de hører til familien kortvinger (Staphylinidae).

## Utseende
Små til middelsstore (0,8 – 5,5&nbsp;mm), ovale, svært blanke biller, brune eller svarte, av og til med oransje flekker. Antenner og bein kan foldes tett inntil kroppen slik at hele billen blir glatt og dråpeformet, og svært vanskelig å få tak på. For ekesmpel er det nesten umulig å plukke opp en slik bille med en pinsett. **Hodet** er bredt med små fasettøyne. Antennene er temmelig lange og ganske tynne, de to innerste og tre ytterste leddene noe tykkere. **Brystskjoldet** (pronotum) er glatt, blankt og hvelvet, fint punktert, med jevnt kurvede sidekanter. I bakkanten er det gjerne en tungeformet lobe i midten som helt eller delvis dekker scutellum, men dette gjelder ikke hos de norske artene. **Dekkvingene** er jevnt rundede, glatte, fint punkterte, med en fure (sømstripen) langs innerkanten, men ellers uten lengdestriper. De er tvert avkuttet bak og dekker ikke bakkroppsspissen på levende eksemplarer. På døde eksemplarer i samlinger er ofte bakkroppen skrumpet sammen slik at den er fullstendig dekket av dekkvingene. **Bakkroppen** er tilspisset bak. **Beina** er lange og spinkle.

## Levevis
Dråpebillene lever i og på sopp av ulike slag, både hattsopp, poresopp og slimsopp. Noen arter finner man gjerne mellom løvstrø der de spiser sopphyfer. Slekten *Scaphisoma*, som omfatter alle de norske artene bortsett fra én, er knyttet til poresopper (kjuker) som vokser på død ved. Dråpebillene er stort sett skogsinsekter.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **dråpebiller, Scaphidiinae**
****** Stammen Cypariini Achard, 1924
****** Stammen Scaphidiini Latreille, 1806
******* Slekten ***[[Scaphidium]]*** Olivier, 1790  – middelsstore med oransje flekker på dekkvingene
******** ***[[Scaphidium quadrimaculatum]]*** Olivier, 1790
****** Stammen Scaphiini Achard, 1924
****** Stammen Scaphisomatini Casey, 1893
******* Slekten ***[[Scaphisoma]]*** Leach, 1815  – små og ensfargede
******** ***[[Scaphisoma agaricinum]]*** (Linnaeus, 1758)
******** ***[[Scaphisoma inopinatum]]*** Löbl, 1967
******** ***[[Scaphisoma boleti]]*** (Panzer, 1793)
******** ***[[Scaphisoma subalpinum]]*** Reitter, 1881
******** ***[[Scaphisoma boreale]]*** Lundblad, 1952
******** ***[[Scaphisoma assimile]]*** Erichson, 1845

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki

## Eksterne lenker
* 
* Majka, C. ''A guide to the Scaphidiinae (Shining Fungus Beetles) of Atlantic Canada.''
* Bilde - Atlas of the Coleoptera of Russia.
Makten bak makten

***Makten bak makten*** er en bok av den norske journalisten Per-Aslak Ertresvåg, som ble utgitt på Koloritt forlag den 1. januar 2007. Den gjengir en rekke kjente konspirasjonsteorier og tegner et dystert, «machiavellisk» bilde av hvordan verden styres av mektige grupperinger som Rothschild-familien og Rockefeller-familien, og på et dypere plan av okkulte organisasjoner som Illuminati. Forfatteren hevder at disse gruppene besitter en makt som overgår den samlede makten til presidentene i verdens mektigste nasjoner. Agendaen skal være å samle verdens nasjoner under én verdensregjering, den såkalte New World Order. 

Ifølge teoriene Ertresvåg fremlegger benytter disse gruppene institusjoner som Bilderberg-gruppen, og den eierkontrollen medlemmene av denne har over verdens massemedier, som et redskap for påvirkning av og kontroll over befolkningsmassene.  Gruppene skal heller ikke gå av veien for å benytte metoder som hjernevask eller drap for å oppnå sine mål. Gruppene, som omtales som *«Eliten»*, påstås blant annet å eie flere av verdens sentralbanker, blant dem den amerikanske sentralbanken Federal Reserve Bank. 

Boka fikk skeptisk og kritisk omtale.

## Referanser


## Litteratur
* 
*
Gammelsyrisk

**Gammelsyrisk** (ܣܘܪܝܝܐ Suryāyā) er en dialekt av østlige mellomarameisk som en gang ble snakket over store deler av det området i Levanten som kalles for den fruktbare halvmåne. Etter å ha oppstått en gang rundt 100-tallet e.Kr. ble klassisk gammelsyrisk et betydelige litterært språk over hele Midtøsten fra 300- til 700-tallet, det klassiske språket i Edessa, bevart i en stor mengde assyrisk litteratur. Gammelsyrisk er som mellomarameisk et språk i den nordvestlige grenen av den semittiske språkfamilien.

Gammelsyrisk blomstret fra 300- til 700-tallet e.Kr. og fortsatte å ha en viktig rolle i løpet av de neste århundrene, men mot slutten av middelalderen ble det gradvis redusert til liturgisk bruk, ettersom funksjonen som det folkelige språket og morsmål ble forbigått av flere nye nyarameiske dialekter. Gammelsyrisk ble bindemiddelet for syriske ortodokse kristendom og dens kultur, og spredte seg gjennom Asia så langt som til den indiske Malabarkysten og til østlige Kina, og var uttrykksmiddelet for kommunikasjon og kulturell utbredelse for arabere og til en mindre grad for persere. Som hovedsakelig et kristent uttrykksmedium hadde gammelsyrisk en fundamental kulturell og litterær innflytelse på utviklingen av arabisk som kom til å erstatte gammelsyrisk som en del av den islamske dominansen mot slutten av 700-tallet. Gammelsyrisk har forblitt det liturgiske språket til syrisk kristendom.

Gammelsyrisk er skrevet i det syriske alfabetet, en videreutvikling av det arameiske alfabetet.

## Skriftsystem

Gammelsyrisk skrives med tre beslektede alfabet: estrangela, serto og nestoriansk. Her gis en oversikt over estrangela. Bokstavene tar forskjellige former etter posisjonen de har i et ord. De kan stå isolert, først, midt i eller sist i et ord. Noen bokstaver bindes ikke videre i ordet, og formene midt i og sist i ord blir dermed like. Gammelsyrisk leses fra høyre mot venstre.

## Grammatikk
### Verb
Verb er bygd opp av røtter på tre eller fire konsonanter og mønstre. De seks vanligste mønstrene i gammelsyrisk er Peal (grunnform), Ethpeel (refleksiv-passiv), Pael (intensiv), Ethpaal (intensiv, refleksiv-passiv), Aphel (kausativ) og Ettaphal (kausativ, refleksiv-passiv).
#### Konjugasjoner
Gammelsyriske verb bøyes i tre personer (1., 2., 3.), to tall (entall/sg, flertall/pl), og to kjønn (maskulin, feminin).

## Referanser


## Litteratur
* «The Syriac Language and Literature», i: *Journal of Sacred Literature*, New Series [Series 4] vol. 2 (1863) ss. 75–87
* Beyer, Klaus (1986): *The Aramaic language: its distribution and subdivisions*. Göttingen: Vandenhoeck und Ruprecht. ISBN 3-525-53573-2.
* Brock, Sebastian (2006): *An Introduction to Syriac Studies. Piscataway*, NJ: Gorgias Press. ISBN 1-59333-349-8.

## Eksterne lenker
*
Gjøkefugler

* gjøkfamilien

**Gjøkfugler** eller **gjøkefugler** (Cuculiformes) er en orden av fugler i kladen Otidimorphae, som også omfatter trapper (Otidiformes) og turakoer (Musophagiformes). Ifølge Jarvis *et al.* (2014), inkluderer imidlertid Cuculiformes  kun gjøkfamilien (Cuculidae).

## Taksonomi
Noen har plassert Hoatzin (*Opisthocomus hoazin*) i denne ordenen, men dette er trolig feil. Den har derfor blitt plassert i sin egen orden (Opisthocomiformes), og så langt man vet har den ingen spesielt nære slektninger. De nærmeste er allikevel trolig Accipitriformes.

## Referanser




## Eksterne lenker
*
Rob Wright

**Rob Wright** (født 1954 i Montréal) er en kanadisk bassist og vokalist. Han er mest kjent fra No Means No, The Hanson Brothers og Showbusiness Giants, men har også spilt inn plater med blant annet Tom Holliston, Carolyn Mark, Johnny Feelings, Scott Henderson, Ken Kempster, Keith Rose og Ford Pier.

Rob Wright er bror av John Wright, som han har spilt sammen med i flere sammenhenger.

## Eksterne lenker
* 
*
Praktkortvinger

* *Oxyporus*

**Praktkortvinger** (Oxyporinae) er en artsfattig gruppe av biller som hører til den store familien kortvinger (Staphylinidae). Det er bare funnet én art, *Oxyporus rufus*, i Norge. De kan lett kjennes på relativt stor størrelse, gilde farger i rødt, gult og svart og stort hode med svært store kjever (mandibler).

## Utseende
Middels store (7 – 12&nbsp;mm), brokete fargede biller. Kroppen er blank og tilsynelatende hårløs. **Hodet** er stort, minst så bredt som brystskjoldet (pronotum) og omtrent så langt som bredt. Fasettøynene er ganske små og sitter i hodets forhjørner. Antennene er korte og fortykkede mot spissen. Kjevene (mandiblene) er sigdformede og svært lange, ofte lengre enn resten av hodet. Labialpalpene (det innerste paret av munnfølere) er uvanlig lange og det ytterste leddet er fiskespord-formet. **Brystskjoldet** (pronotum) er nokså lite, bredere enn langt, som oftest rødt på farge, blankt og glatt. **Dekkvingene** er ganske korte, med et par punktrekker, farget i rødt, gult og svart. **Bakkroppen** er gjerne rød med svart spiss. **Beina** er temmelig korte, tynne, leggene (tibiae) er litt krumme. Bilde kan finnes på: http://liboupat2.free.fr/coleos/ocyp_ruf.html

## Levevis
Disse billene lever på ulike slags sopp, blant annet rørsopper og fluesopper. De graver tunneler i soppen og spiser insektlarver, men trolig også selve soppen. Larvene er soppspisere. Disse flotte billene er dessverre ikke vanlige i Norge.

## Systematisk inndeling / norsk art
* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **praktkortvinger, Oxyporinae**
****** Slekten *[[Oxyporus]]* Fabricius, 1775 - ca. 120 nålevende arter, også noen fossile
******* *[[Oxyporus mannerheimii]]* Gyllenhal, 1827 - funnet i Finland
******* *[[Oxyporus maxillosus]]* Fabricius, 1793 - funnet i Finland
******* ***[[Oxyporus rufus]]*** (Linnaeus, 1758) – finnes i Norge
****** Slekten *[[Pseudoxyporus]]* Nakane & Sawada, 1956 - 20 arter
****** Slekten †*[[Cretoxyporus]]* Cai & Huang, 2014 (fossil)
****** Slekten †*[[Protoxyporus]]* Cai & Huang, 2014 (fossil)

## Referanser




## Kilder
* Zahradník, J. og Chvála, M. 1991. *Teknologisk forlags store bok om insekter.* Omtale av *Oxyporus rufus* s. 256-257.

## Eksterne lenker
*
Alter ego

**Alter ego** er et uttrykk fra latin som betyr «annet jeg», det vil si stedfortreder, åndelig dobbeltgjenger (person eller venn som er tenker og føler helt som en annen) eller en annen identitet eller rolle dersom en lever et dobbeltliv.

Uttrykket brukes i dag med videre betydning og synes å tilsvare alias, AKA (engelsk for *Also Known As*, «også kjent som») og for å beskrive velutviklede rollefigurer innen revy og teater, samt forfatteres bruk av pseudonymer.

Det var Cicero som utmyntet begrepet som del av sine filosofiske funderinger, men han definerte det som «et annet selv, en venn til å stole på».

## Eksempler
* Tegneserie- og filmfiguren Supermanns alter ego er Clark Kent.
* Tegneserie- og filmfiguren Bruce Waynes alter ego er Batman.  
* *[[Hannah Montana]]* er TV-figuren Miley Cyrus' alter ego.
* Komikeren Lisa Tønnes alter ego er pakistanergutten Ali Reeza.
* Den svenske forfatteren Erik Axel Karlfeldts alter ego var Fridolin i bøkene *Fridolins visor* (1898) og *Fridolins lustgård och Dalmålningar på rim* (1901)
* Senator Palpatine er film-karakteren Darth Sidious` alter ego.
* Andreas Haukelands alter ego er TIX.

## Referanser


## Se også
* Ego
* Dobbeltgjenger
* Avatar
* Imitator
Ashtabula County

**Ashtabula County** er et fylke i den amerikanske delstaten Ohio. Det ligger i det nordøstlige hjørnet av staten ved Eriesjøen og det grenser mot Trumbull County i sør, Geauga County i sørvest og mot Lake County i nordvest. Det har også grense mot delstaten Pennsylvania i øst og mot Canada (vanngrense) i nord.

Ashtabula Countys totale areal er 3 544 km² hvorav  km² er vann. I 2000 hadde fylket  innbyggere og administrasjonssenteret ligger i byen Jefferson.

Fylket ble opprettet 7. juni 1808 og fikk fulle rettigheter 1. mai 1811. Ashtabula County er oppkalt etter elven Ashtabula River som i sin tur fått sitt navn fra et indiansk ord som betyr *elven med mye fisk*. 

## Referanser


## Eksterne lenker
*
Tom Holliston

**Tom Holliston** (født 21. april 1960) er en kanadisk gitarist som er kjent fra bandene Showbusiness Giants, No Means No og The Hanson Brothers. Han har også gitt ut tre soloplater. Holliston er en av få gitarister som spiller gitar keivhendt selv om han er høyrehendt.

Tom Holliston er fan av Odd Grenland etter å ha oppdaget navnet i et videospill.

## Diskografi
### Med Showbusiness Giants
*1988: *Gold Love*
*1989: *The Benevolent Horn*
*1991: *I Thought It Was a Fig*
*1991: *Maybe It's Just Me*
*1995: *Let's Have a Talk With the Dead*
*1997: *Will There Be Corn?*
*2000: *Self-Aggrandizement Keeps Us Going*

### Med No Means No
*1993 *Why Do They Call Me Mr. Happy?*
*1993 *Oh, Canaduh / New Age*
*1995 *The Worldhood of the World (as such)*
*1996 *Would we be alive?*
*1997 *In the fishtank vol.1*
*1998 *Dance of the Headless Bourgeoisie*
*2000 *No One*
*2001 *Generic Shame*
*2004 *The People's Choice* (samler)
*2006 *All Roads Lead to Ausfahrt*

### Med The Hanson Brothers
*1992 *Brad*
*1992 *Gross Misconduct*
*1996 *The Hockey Song*
*1996 *Sudden Death*
*2002 *My Game*

### Soloutgivelser
*2002 *Tom Holliston and His Opportunists*
*2003 *I Want You To Twist With Me* (som **Tom Holliston and his Apologists**)
*2005 *Boy in Tub; Rabbit* (som **Tom Holliston and his Orphans**)

## Eksterne lenker
* 
*
Lake County (Ohio)

**Lake County** er et fylke i den amerikanske delstaten Ohio. Det ligger nordøst i staten ved Eriesjøen og det grenser mot Ashtabula County i øst, Geauga County i sør og mot Cuyahoga County i vest. Det har også grense mot Ontario i Canada (vanngrense) i nord.

Lake Countys totale areal er 2&nbsp;535 km² hvorav 591 km² er vann. I 2000 hadde fylket 227&nbsp;511 innbyggere og administrasjonssenteret ligger i byen Painesville.

Fylket ble grunnlagt i 1840 og har fått sitt navn på grunn av beliggenheten ved Eiresjøen. 

## Eksterne lenker
*
Cuyahoga County

**Cuyahoga County** er et fylke i den amerikanske delstaten Ohio. Det ligger nordøst i staten ved Eriesjøen og det grenser mot Lake County i nordøst, Geauga County i øst, Summit County i sørøst, Medina County i sørvest, Lorain County i vest og mot Portage County i sørøst. Det har også grense mot Ontario i Canada (vanngrense) i nord.

Cuyahoga Countys totale areal er 3&nbsp;226 km² hvorav 2 038 km² er vann. I 2000 hadde fylket 1&nbsp;393&nbsp;978 innbyggere og er Ohios folkerikeste fylke. Administrasjonssenteret ligger i byen Cleveland.

Fylket ble grunnlagt i 1810 og har fått sitt navn etter elven Cuyahoga River som i sin tur fått sitt navn av det indianske ordet for *kroket elv*. 

Tidligere president James A. Garfield er født i fylket.
## Eksterne lenker
*